Turun tietotekniikan tutkimus- ja koulutuskeskuksen logo
**Turun tietotekniikan tutkimus- ja koulutuskeskus** (lyh. **TUCS**, engl. *Turku Centre for Computer Science*, ruots. *Åbo datatekniska forsknings- och utbildningscentrum*) on Turun yliopiston ja Åbo Akademin yhteinen tutkimus- ja opetuskeskus. TUCS on perustettu 21.3.1994. Sen tehtävänä on koordinoida yhteistä tietoteknologian tutkimusta ja opetusta sekä yritysyhteistyötä. TUCS:n tavoitteena on keskittää yliopistojen laaja tarjonta IT-alan syventävistä opinnoista ja tutkimuksesta. Keskuksen tilat sijaitsevat Turussa Turku Science Parkin alueella.

TUCS:in tohtorikoulusta valmistui vuonna 2004 12 tohtoria. Keskuksen johtajana on vuodesta 2015 lähtien toiminut professori Ion Petre. TUCS:ssa aloitti vuonna 1994 toimintansa Suomen ensimmäinen tutkijakoulu.

TUCS:iin osallistuvat laitokset
-------------------------------

### Turun yliopisto

**Matemaattis-luonnontieteellinen tiedekunta**

* Informaatioteknologian laitos.
* Matematiikan ja tilastotieteen laitos

**Turun kauppakorkeakoulu**

* Johtamisen laitos

### Åbo Akademi

**Fakultetsområdet för naturvetenskaper och teknik**

* Datavetenskap
* Datateknik

Organisaatio
------------

Turun tietotekniikan tutkimus- ja koulutuskeskuksen opetus- ja tutkimustoiminta tapahtuu maisteriohjelmissa ja tutkijakouluissa sekä tutkimusryhmissä. Keskuksen toimintaa koskeva päätöksenteko tapahtuu johtokunnassa. TUCS:in johtajana toimii professori Ion Petre.

Tutkimustyö TUCS:issa tapahtuu neljässä TUCS Tutkimusohjelmassa ja 17 TUCS Tutkimusyksikössä.

Yhteistyö muiden korkeakoulujen kanssa
--------------------------------------

TUCS on Euroopan teknologiainstituutin EIT ICT Labsin affiliate partner.

TUCS on European Educational Forumin (lyh. EEF) jäsen. EEF:iin kuuluu seitsemän eri yliopistojen yhteistä tutkimuskeskusta Tanskassa, Alankomaissa, Suomessa, Italiassa, Saksassa ja Yhdistyneessä kuningaskunnassa.

TUCS on mukana kansallisessa, ICT-alan ammattilaisille suunnatussa INFORTE-ohjelmassa, joka on suunniteltu tarjoamaan verkostoitumista ja koulutustilaisuuksia suomalaisissa yrityksissä, ammattikorkeakouluissa ja julkishallinnossa toimiville ammattilaisille.

TUCS on osa Finnish Graduate Schools in Information Technology (Figsit) -verkostoa. Verkoston tavoite on parantaa tietojenkäsittelytieteen ja informaatioteknologian tohtorikoulutettavien koulutuksen ja ohjauksen laatua ja määrää mahdollisimman pienillä lisäkustannuksilla.

Lähteet
-------

1. ↑  Sopimus Turun yliopiston Matemaattis-luonnontieteellisen tiedekunnan, Turun kauppakorkeakoulun Hallinnon laitoksen, sekä Åbo Akademi Matematisk-naturvetenskapliga fakulteten:in välillä, 21.3.1994.
2. ↑  Mats Aspnäs, Christel Donner, Monika Eklund, Ulrika Gustafsson, Timo Järvi ja Nina Kivinen (toim.): *Turku Centre for Computer Science, Annual Report 2004*, s. 51. Turku: TUCS, 2005. ISBN 952-12-1544-5. englanti
3. ↑  Aurora 2/2003 Turun yliopisto.  Arkistoitu 6.7.2007. Viitattu 12.5.2007.
4. ↑  TUCS Research Programmes  2012. Turku:  TUCS.  Arkistoitu 30.7.2012. Viitattu 9.8.2012. englanti
5. ↑  TUCS Research Units  2012. Turku:  TUCS. Viitattu 9.8.2012. englanti
6. ↑  EIT ICT Labs Affiliate partners EIT ICT Labs.  Arkistoitu 17.7.2012. Viitattu 9.8.2012. englanti
7. ↑  European Educational Forum (EEF) *win.tue.nl*.  Arkistoitu 2.11.2012. Viitattu 9.8.2012. englanti
8. ↑  INFORTE member university departments list *inforte.jyu.fi*. Viitattu 9.8.2012. englanti
9. ↑  INFORTE-ohjelma *inforte.fi*. Viitattu 9.8.2012. englanti
10. ↑  Network of Finnish Graduate Schools in Information Technology (Figsit) *cs.helsinki.fi*.  20.8.2008. Viitattu 9.8.2012. englanti

Aiheesta muualla
----------------

* TUCS:n kotisivu (englanniksi)
* Luettelo TUCS:iin kuuluvista tutkimusryhmistä keskuksen kotisivulla (englanniksi)
* Turun yliopiston TUCS-kokoelma Kansalliskirjaston Doria-palvelussa (Arkistoitu – Internet Archive)
* Åbo Akademin opiskelijoiden TUCS Dissertations -sarjassa julkaisemat väitöskirjat Kansalliskirjaston Doria-palvelussa (Arkistoitu – Internet Archive)

Turun yliopisto

|  |  |
| --- | --- |
| Tiedekunnat | 
* Humanistinen tiedekunta
* Kasvatustieteiden tiedekunta
* Lääketieteellinen tiedekunta
* Matemaattis-luonnontieteellinen tiedekunta
* Oikeustieteellinen tiedekunta
* Teknillinen tiedekunta
* Yhteiskuntatieteellinen tiedekunta

 |
| Erillislaitokset | 
* Funktionaalisten elintarvikkeiden kehittämiskeskus
* Kielikeskus
* Kirjasto
* Merenkulkualan koulutus- ja tutkimuskeskus
* PET-keskus
* Tuorlan observatorio
* Turun biotekniikan keskus
* Turun tietotekniikan tutkimus- ja koulutuskeskus (TUCS)
* Täydennyskoulutuskeskus
* Ympäristöntutkimuskeskus

 |